MLDataScientist/Wikipedia-uzbek-2024-05-01 huggingface dataset:
Sayid ota jome masjidi

Sayid ota jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Yangiyoʻl tumanida joylashgan boʻlib, tumanning masjid va madrasalar tarkibiga kiradi.

Tarixi 
Sayid ota jome masjidi Yangiyoʻl tumanining A. Artiqov qishloq fuqarolar yigʻinida joylashgan boʻlib, Zangi otaning toʻrt xalifalaridan biri boʻlgan. Mahalla va jomeʼ masjid ham uning nomi bilan ataladi. 1999-yillarda masjid qayta taʼmirlangan. Sayid ota Turkiston avliyolarining taniqlilaridan biri boʻlib, ismlari Ahmad boʻlgan. Lekin u kishi xalq orasida asosan Sayid ota nomi bilan shuhrat qozongan va Nasabi Buxoroyi sharifning sayyidlaridan boʻlgan. „Samaratul-mashoyix“ kitobida uning shajarasi quyidagicha keltiriladi: Sayid ota alayhir rohma Abu Bakr Rizo ibn Husayn ibn Said Qosim ibn Said Muso Taqiy ibn Said Abdulloh ibn Jaʼfar Jahhod ibn Said Abdulhaq ibn Said Muhammad ibn Said Ibrohim Rizo ibn imom Muso Kozim ibn imom Jaʼfar Sodiq ibn imom Muhammad Boqir ibn imom Zaynul Obidin ibn Amiril mu’minin Husayn ibn Aliyyil Murtazo karramallohu vajhahu rizvanullohi alayhim ajmain.
Sayid otaning qachon tugʻilgan yili aniq emas. Baʼzi manbalarda 1323-yilda vafot etganliklari haqida maʼlumot bor. Sayid ota bolalik chogʻidan ilm ola boshlagan. Buxoro madrasalarida zamonasining ulugʻ mudarrislaridan birida ilm oʻrgangan. Aqliy va naqliy bilimlarda yuksak darajaga erishgan. Toshkent yaqinida yashaydigan Zangi otaning ustozlik qila olishligi haqida eshitib, uning huzuriga bormoqchi boʻlishadi. Zangi ota chorvalarini boqib, choʻponlik bilan tirikchilik qilib yurar edi. Talabalar bu ulugʻ zotni butazorlar orasidan oʻtin terib, yigʻib yurgan holatda uchrashishdilar.
Salom-alikdan keyin ular Buxorodagi madrasalarning birida zohiriy ilmlardan tahsil olayotganliklari, lekin botiniy bilimga ega boʻlish uchun bir muborak zotni izlayotganliklari haqida soʻzlaydilar. Shundan keyin Zangi ota: "Toʻxtanglar, sizlarni shogird etadigan bir zotni qayerdan topish mumkinligini aytaman", deydi. Shundan soʻng Zangi ota "Bu ishda nasibangiz bizdan boshqasida boʻlmasa kerak", deydi. Bu toʻrt yigit Zangi otaning keyinchalik mashhur toʻrt xalifasi boʻlib yetishadigan Uzun Hasan ota, Sayid Ahmad ota, Sadriddin Muhammad ota, Badriddin Muhammad otalar edi.

Manbalar 

Masjidlar
Toshkent viloyatidagi masjidlar
Yangiyoʻl tumani masjidlari
Binolar
Xontoʻra xoji jome masjidi

Xontoʻra xoji jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Yangiyoʻl tumanida joylashgan boʻlib, tumanning masjid va madrasalar tarkibiga kiradi.

Joylashuvi va faoliyati 
Xontoʻra xoji jome masjidi Toshkent viloyati hududidagi Yangiyoʻl tumani, Boʻzsuv qishloq fuqarolar yigʻiniga qarashli boʻlgan Umid mahalla fuqarolar yigʻinida joylashgan. Mazkur masjidga Boʻzsuv qishloq fuqarolar yigʻini, Umid mahalla fuqarolar yigʻini, Temur Malik mahalla fuqarolar yigʻini, Osiyo koʻchasi, Taraqqiyot mahalla fuqarolar yigʻini, Islom ota mahalla fuqarolar yigʻini, Qizil suv mahalla fuqarolar yigʻini, Karanku mahalla fuqarolar yigʻini, Tutzor mahalla fuqarolar yigʻini, Ozod Sharofiddinov mahalla fuqarolar yigʻini, Istiqbol mahalla fuqarolar yigʻini, Taraqqiyot mahalla fuqarolar yigʻini, Paxtakor mahalla fuqarolar yigʻini, Kenglik mahalla fuqarolar yigʻini, Nishon mahalla fuqarolar yigʻini, Qoʻshdaryo mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Qamariddin domla Qambarov hisoblanadi.

Tarixi 
Xontoʻra xoji jome masjidi qachon va kim tomonidan asos solinganligi haqida deyarli maʼlumotlar yetarli emas. Yaqin yillarda amalga oshirilgan qayta taʼmirlash ishlari asosan, islom meʼmorchiligi asosida bunyod etildi. Hozirda jome masjid hududida imom-xatib xonasi, xonaqoh, tahoratxona, kutubxona va ziyoratchilarni qabul qilish xonalari mavjud. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 2002-yil 23-avgust kuni oʻtkazlib, uning ustavi Toshkent viloyat adliya boshqarmasida roʻyxatga olingan.

Manbalar 

Masjidlar
Toshkent viloyatidagi masjidlar
Yangiyoʻl tumani masjidlari
Binolar
Maybe Baby

Maybe Baby (, haqiqiy ism – Viktoriya Vladimirovna Lysyuk, , 1995 yil-27 sentyabrda tugʻilgan, Zhabinka, Brest viloyati, Belarus) – Rossiya va Belarus qoʻshiqchisi, rossiyaning „Frendzona“ guruhining sobiq aʼzosi.

Manbalar 

Rossiyalik qoʻshiqchilar
Yashayotgan insonlar
1995-yilda tugʻilganlar
27-sentyabrda tugʻilganlar
Mekemtas Mirzaxmetuli

Mekemtas Mirzaxmetuli (Mirzaxmetov) (, 1930-yil 9-may, Tulkibosh tumani, Turkiston viloyati, Qozogʻiston SSR, SSSR) – sovet va qozoq olimi, abayshunos olim, filolog, adabiyotshunos, jamoat arbobi, filologiya fanlari doktori (1989), professor (1995).

Qozogʻiston Respublikasi Davlat mukofoti (1996) va „Turk dunyosiga xizmatlari uchun“ xalqaro mukofoti (2003) laureati.

Biografiyasi 
Mekemtas 1930-yil 9-mayda Turkiston viloyati, Tulkibosh tumani, Maytobe qishlogʻida tavallud topgan.

1948-yilda Vannovka (hozirgi Turar Risqulov) qishlogʻidagi Abay nomidagi qozoq oʻrta maktabini tamomlagan.

Mirzaxmetov 1953-yilda Abay nomidagi Qozogʻiston pedagogika institutining filologiya fakultetini tamomlagan. 1964-yilda aspiranturani bitirgan.

Mirzaxmetov 1965-yilda akademik Xojim Jumaliyev rahbarligida „Abay Kunanboyev adabiy merosini oʻrganish“ mavzusida nomzodlik dissertatsiyasini himoya qilgan.

1989-yilda „Muxtor Auezov va abayshunoslik muammolari“ mavzusida doktorlik dissertatsiyasini himoya qilgan.

1995-yilda unga filologiya fanlari professori faxriy ilmiy unvoni berilgan.

Mehnat faoliyati 
Mekemtas Mirzaxmetuli 1953–1961-yillarda Toshkentda istiqomad qilgan va Nizomiy nomidagi Toshkent davlat pedagogika instituti kafedra mudiri, dekani, keyinchalik prorektori lavozimlarida faoliyat olib borgan.

1969–1975-yillarda Abay nomidagi Qozoq davlat pedagogika instituti qozoq adabiyoti kafedrasida dotsent boʻlgan.

Dotsent 1975–1991-yillarda Qozogʻiston SSR Fanlar akademiyasi Muxtor Auezov nomidagi Adabiyot va sanʼat ilmiy-tadqiqot institutida katta ilmiy xodim va abayshunoslik boʻlimi mudiri boʻlib ishlagan.

1991–2000-yillarda Xoʻja Ahmad Yassaviy nomidagi xalqaro qozoq-turk universiteti qozoq adabiyoti kafedrasi mudiri boʻlgan. Tarix va etnofilologiya ilmiy-tadqiqot instituti direktori, M. H. Dulati nomidagi Taraz davlat universiteti qozoq filologiyasi va jurnalistikasi kafedrasi faxriy mudiri boʻlib faoliyat yuritgan.

Mukofotlari 
Mirzaxmetuli 1996-yil Oqorda Qozogʻiston Respublikasi Prezidenti qoʻlidan Abayni oʻrganishdagi ajoyib yutuqlari uchun adabiyot va fan sohasidagi Qozogʻiston Respublikasi Davlat mukofotiga sazovor boʻlgan.

Mekemtas 2001-yil Hurmat ordeni, 2003-yil Turk dunyosiga xizmatlari uchun xalqaro mukofoti (Anqara) hamda 2007-yil Parasat ordenilari bilan taqdirlangan.

Manbalar 

Qozogʻiston Respublikasi mustaqilligining 25 yillik medali sohiblari
Ostonaning 10 yilligi medali sohiblari
Qozogʻiston Respublikasi mustaqilligining 10 yillik medali sohiblari
Parasat ordeni sohiblari
Filologiya fanlari doktorlari
Yashayotgan insonlar
1930-yilda tugʻilganlar
9-mayda tugʻilganlar
Nodirbek Qoʻziboyev

Nodirbek Qoʻziboyev (; 17- fevral 1985-yil, Fargʻona, Oʻzbekiston SSR) – Oʻzbekistonlik sobiq futbolchi, yarim himoyachi va qanot vingeri pozitsiyalarida oʻynagan. Bolalar murabbiyi sifatida faoliyat olib boradi.

Faoliyati 
Nodirbek futbolchilik faoliyatini 2002-yilgi mavsumda Fargʻonaning „Neftchi“ klubida boshlagan. 2008-yilgi mavsumda Toshkentning „Paxtakor“ jamoasi safida oʻynagan. 2009-yilgi mavsumda Xitoyning „Qingdao Hailifeng F. C.“ klubi tarkibiga oʻtgan. 2010-yilgi mavsumda Toshkentning „Lokomotiv“ jamoasi tarkibiga oʻtgan. 2011-yilgi mavsumda Toshkentning boshqa bir jamoasi, Istiqlol klubida faoliyatini davom ettirgan. 2014-yilgi mavsumda „Qoʻqon 1912“ jamoasi bilan shartnoma imzolagan.

Milliy terma jamoa 
Oʻzbekiston U-20 terma jamoasi safida BAA oʻtkazilgan FIFA U-20 Jahon chempionatida ishtirol etgan. 2006-yilda Osiyo oʻyinlari musoboqasida Olimpiya terma jamoasi aʼzosi sifatida maydongga tushgan. Milliy terma jamoaning bir necha yigʻinlariga jalb etilgan boʻlsada rasmiy oʻyinlarda maydongga tushmagan.

Murabbiylik foaliyati 
2018-yilgi mavsumda Oltariqning „Iftixor“ jamoasida yordamchi murabbiy boʻlib ishlagan va jamoa tarkibidagi bir necha futbolchi bilan kelisha olmay urgani uchun futboldan butunlay chetlatilgan. 2019-yilgi mavsumda uning tergov davomida aybsizligi aniqlanib, futboldan chetlatish jazosi bekor qilingan.

Yutuqlar 

 Oʻzbekiston Kubogi finalchisi: 2002, 2005, 2008
 Oʻzbekiston Superligasi ikkinchi oʻrin: 2002, 2003, 2004, 2006, 2008
 MDH kubogi finalchisi: 2008

Shaxsiy hayot 
Nodirbek 2015-yil uylangan.

Manbalar

Havolalar 
 Nodirbek Qoʻziboyev OʻzPFLda futbolchi profili
 Nodirbek Qoʻziboyev Footballfactsda futbolchi profili
 Nodirbek Qoʻziboyev Soccerwayda futbolchi profili
 Nodirbek Qoʻziboyev Transfermarktda futbolchi profili

17-fevralda tugʻilganlar
1985-yilda tugʻilganlar
Yashayotgan insonlar
Fargʻona sport kishilari
Erkak futbol yarim himoyachilari
Oʻzbekistonlik erkak futbolchilari
O‘zbekiston 21 yoshgacha bo‘lgan terma jamoasi futbolchilari
O‘zbekiston milliy terma jamoasi futbolchilari
O‘zbekiston yoshlar terma jamoasi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
Qingdao Hailifeng F. C klubi futbolchilari
Neftchi (Fargʻona) futbolchilari
Paxtakor jamoasi futbolchilari
Lokomotiv Toshkent futbol klubi futbolchilari
Istiqlol Toshkent klubi futbolchilari
Qoʻqon 1912 klubi futbolchilari
Sementchi Quvasoy futbolchilari
Oʻzbekistonlik muhojir erkak futbolchilari
Xitoydagi chet ellik erkak futbolchilari
Xitoy Superligasi futbolchilari
Sir Sayid masjidi

Sir Sayid masjidi Aligarh musulmon universiteti kampusining markazida joylashgan masjiddir. U Sir Syed Hall (Sir Sayid zali) ichida joylashgan. Sayid Ahmadxonning qabri ham masjid devorlari bilan oʻrab olingan.

Tarixi 
Jome masjidining qurilishi 1879-yilda universitet asoschisi Sayid Ahmad Xon tomonidan boshlangan va qurilish 1915-yilning yanvarida nihoyasiga yetkazilgan.

Arxitekturasi 
Masjid dizayni Lahordagi ulkan Boburiy meʼmorchiligi asnosida qurilgan Badshahi masjidiga oʻxshaydi.

Bitiklar 
Masjidga Akbarobodiy masjididan (1857-yilda vayron qilingan) olingan yozuvlar oʻrnatilgan. Bu yozuvlar Toj Mahaldagi bitiklarni yozgan Amanat Xon tomonidan yaratilganligi bilan ahamiyatli hisoblanadi.

Yana qarang 

 Aligarh musulmon universiteti
 Sayid Ahmad Xon
 Aligarx
 Hindistondagi masjidlar roʻyxati

Manbalar

Eslatmalar 
 http://www.columbia.edu/itc/mealac/pritchett/00routesdata/1800_1899/aligarhmao/jamamasjid/jamamasjid.html Kolumbiya universiteti
 https://www.thehindu.com/opinion/columns/the-aligarh-connection/article19241453.ece Hindular
 http://twocircles.net/2015jan10/1420903637.html
Uttar Pradeshdagi masjidlar
Baytqoʻrgʻon jome masjidi

Baytqoʻrgʻon jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Qibray tumanida joylashgan boʻlib, tumanning masjid va madrasalar tarkibiga kiradi.

Joylashuvi va faoliyati 
Baytqoʻrgʻon jome masjidi Toshkent viloyati hududidagi Qibray tumani, Taraqqiyot qishloq fuqarolar yigʻiniga qarashli boʻlgan Alisher Navoiy mahalla fuqarolar yigʻini Furqat koʻchasida joylashgan. Masjidda namozxonlar uchun yetarli sharotlar mavjud. Ushbu jome masjidning bosh imom-xatibi Amanboyev Muhammad domla Ortigʻaliyevich hisoblanadi.

Tarixi 
Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Qibray tumani Baytqoʻrgʻon qishlogʻi nomiga atalgan masjid 1991–1994 yillar davomida Saudiya Arabistonilik asli Oʻzbekistondan boʻlgan Ismatulla Sulton oʻgʻlining hayriya ishlari hisobiga qurilgan. Masjid hududi 0.32 gektar maydoni boʻlib, 1 dona xonaqoh, 1 dona ayvondan Tuzilgan. Ayvon 4 dona ustun asosiga oʻrnatilgan. Masjid atrofida qabriston mavjud emas. Masjidda 2000 nafardan ziyod musulmonlar namoz ibodatini bajarishi mumkin. Masjid qurilishida Samarqand viloyati Urgut tumani gʻisht teruvchi ustalari, Andijonlik naqqosh va yogʻochsoz mohir ustalar ishtirok etishgan. Masjid Qibray tumanining eng koʻrkam, hashamatli va obod maskanlaridan biri hisoblanadi. „Baytqoʻrgʻon“ jome masjidi YUNYeSKO roʻyxatiga kiritilgan boʻlib, Oʻzbekiston Respublikasi Madaniyat va sport ishlari vazirligi Tarixiy yodgorliklarni saqlash boshqarmasi asosida davlat muhofazasiga olingan.

Manbalar 

Masjidlar
Toshkent viloyatidagi masjidlar
Qibray tumani masjidlari
Binolar
Ispaniya masjidi

Ispaniya masjidi (shuningdek, Iqbol Ud Daula masjidi yoki Aiwan-E-Begumpet jome masjidi nomi bilan ham tanilgan) – Paigah saroyidagi masjid. U Hindistonning Haydarobod shahridagi Begumpet hududida joylashgan.

Tarixi 
Masjid qurilishi beshinchi Paigah amiri Navob Muhammad Fazaluddin Xon, Iqbol Ud Daula, ser Viqar-ul-Umra tomonidan 1900-yilda boshlangan va 1902-yilda toʻsatdan vafot etganligi sababli qurilish ishlari uning merosxoʻri va toʻngʻich oʻgʻli H. E. Navob tomonidan yakunlangan. Sulton Ul Mulk Bahodur va malika Jahondarunissa Begimga Paigaxning VI amiri va Vikar Ul Umra xonim Ispaniyadan qaytganidan soʻng, Kordova sobori-masjididan juda ilhomlanganini aytgan. Ispaniya masjidining tashqi va ichki koʻrinishi asosan Ispaniyadagi Kordova sobori-masjidi va Hindistondagi Karnataka shatidagi Gulbar jome masjidiga oʻxshaydi. U eng zamonaviy interyer va arxitektura uslublarini oʻzida namoyish etadi.

Masjid oʻzining noyob ispan (mavriy) meʼmorchiligi uslubi sababli Mavrlar masjidi sifatida ham tanilgan va Hindistondagi oʻziga xos inshoot boʻlganligi aytiladi. Diqqatga sazovor xususiyati – odatiy minoralar yoki gumbazlar oʻrniga shpallardan foydalanilganligi boʻlib, ular bu masjidning cherkovga oʻxshagan koʻrinish namoyish etishini taʼminlaydi. Tashkil etilganidan buyon ushbu masjid Paiga amiri Ser Viqar-ul-Umraning merosxoʻrlari tomonidan taʼmirlanib kelinadi va boshqariladi.

Xususiyatlari 

Masjid mahalliy musulmon jamoatchiligi orasida Masjid Iqbol Ud-Daula, Masjid Aivan-e-Begumpet nomi bilan ham tanilgan. Majid bir vaqtda 3000 nafar namozxonni oʻzida sigʻdira oladi. Ispaniya masjidi juda mashhur va Sekunderabad musulmon jamoasining muhim ahamiyatli masjidi hisoblanadi. Inshoot masjidning vasiysi va Paigahlar oilasining aʼzosi boʻlgan janob Faizxon tomonidan boshqariladi.

Himoylanilishi 
Ispaniya masjidi ASI tomonidan eʼlon qilingan madaniy meros obyekti ro‘yxatiga kiritilgan boʻlib, UNESCOning Osiyo-Tinch okeani hududidagi inshootlar holatini koʻrib chiqish muhokamasida ham tilga olingan.

Yana qarang 

 Ispaniyadagi sobiq masjidlar roʻyxati
 Haydarobodning meros tuzilmalari
 Toli masjidi

Manbalar

Havolalar 

 Haydaroboddagi ajoyib ispan masjidi
 
 
 
Koordinatalar Vikimaʼlumotlarda
Haydaroboddagi masjidlar
Ziyarat Sharif

Ziarat Sharif () – madrasasi boʻlgan masjid (Madrasa khāṣah ( tarjimasi:xususiy maktab) Hindistonning Budaun tumani Uttar-Pradesh shtatidagi Kakrala shahrida joylashgan. Bino Shoh Saqlain Miyan tomonidan loyihalashtirilgan va qurdirilgan. Inshootda Shoh Dargahi Miyonning Xatoli Sharifi ham mavjud. Xatoli sharifini ziyorat qilish uchun mamlakatning turli burchaklaridan odamlar tashrif buyurishadi. Bu tashrf ziyorat deb ataladi, shuning uchun bu bino ham shu nom bilan ataladi.

Tarixi 
Bu madrasa Kakrala shahridagi eng qadimgi madrasa hisoblanadi. Taʼlim muassasasining asosiy maqsadi kam taʼminlangan talabalarga taʼlim berishdan iborat. Madrasa taʼlim olish uchun Hindiston shimolidan kelgan talabalarga islomiy va zamonaviy taʼlimni taqdim etadi.

Manbalar
AFC Yoshlar chempionati 2004

2004-yilgi yoshlar oʻrtasidagi AFC yoshlar oʻrtasidagi Osiyo chempionatining 33-mavsumi boʻldi. 2004-yil 25-sentyabrdan 9-oktyabrgacha Malayziyada boʻlib oʻtdi. Turnirda oʻn birinchi marta Janubiy Koreya finalda Xitoy PRiga qarshi gʻalaba qozondi.

Stadionlar 
Oʻyinlar toʻrtta shahardagi quyidagi beshta maydonda oʻtkazildi.

Saralash bosqichi

Tarkiblar

Guruh bosqichi

Group A

Group B

Group C

Group D

Pley off bosqichi

Bracket

Chorak final

Yarim final

Uchinchi oʻrin pley-off

Final

Goʻlib

Gol mualliflari

2005-yilgi FIFA yoshlar oʻrtasidagi jahon chempionatida ishtirok etadigan davlatlar

Havolalar 
 

AFC Yoshlar chempionati 2004
OFK U-19 Osiyo chempionati
2004-yilda Osiyo futboli
2004-yilda Malayziya futboli
2004-yilda yoshlar futboli
Oʻtkir jome masjidi

Oʻtkir jome jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Qibray tumanida joylashgan boʻlib, tumanning masjid va madrasalar tarkibiga kiradi.

Joylashuvi va faoliyati 
Oʻtkir jome jome masjidi Toshkent viloyati hududidagi Qibray tumani, Oʻtki qishloq fuqarolar yigʻiniga qarashli boʻlgan Oʻtkir mahalla fuqarolar yigʻini, Oʻtkir koʻchasida joylashgan. Tuman hokimligi tomonidan jome masjid uchun 0.70 gektar joyda 800 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Oʻtki qishloq fuqarolar yigʻini, Oʻtkir mahalla fuqarolar yigʻini, Qadriyat mahalla fuqarolar yigʻini, Chinobod koʻchasi, Yangiyoʻl mahalla fuqarolar yigʻini, Alisher Navoiy mahalla fuqarolar yigʻini, Qadrlik mahalla fuqarolar yigʻini, Ulugʻbek mahalla fuqarolar yigʻini, Magaroch mahalla fuqarolar yigʻini, Buloq soy mahalla fuqarolar yigʻini, Ivishart mahalla fuqarolar yigʻini, Qoramurt mahalla fuqarolar yigʻini, Hamza mahalla fuqarolar yigʻini, Yulduz mahalla fuqarolar yigʻini, Iftor mahalla fuqarolar yigʻini, Rayxon mahalla fuqarolar yigʻini, Hikmat mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Xojiakbar domla Mirzayev hisoblanadi.

Tarixi 
Oʻtkir jome jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga havola qilindi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 29-sentabr kuni oʻtkazlib, uning ustavi Toshkent viloyat adliya boshqarmasida roʻyxatga olingan.

Manbalar 

Masjidlar
Toshkent viloyatidagi masjidlar
Qibray tumani masjidlari
Binolar
Masharip ota jome masjidi

Masharip ota jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Qibray tumanida joylashgan boʻlib, tumanning masjid va madrasalar tarkibiga kiradi.

Joylashuvi va faoliyati 
Masharip ota jome masjidi Toshkent viloyati hududidagi Qibray tumani, Mustaqillik qishloq fuqarolar yigʻiniga qarashli boʻlgan Chinobod mahalla fuqarolar yigʻini Bardavom koʻchasida joylashgan. Jome masjid hududida 600 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar mavjud. Mazkur masjidga Mustaqillik qishloq fuqarolar yigʻini, Chinobod mahalla fuqarolar yigʻini, Bardavom mahalla fuqarolar yigʻini, Bardavom koʻchasi, Islom ota mahalla fuqarolar yigʻini, Yangi tong mahalla fuqarolar yigʻini, NurliDiyor mahalla fuqarolar yigʻini, Muqimiy mahalla fuqarolar yigʻini, Gulobod mahalla fuqarolar yigʻini, Manaviyat mahalla fuqarolar yigʻini, Alisher Navoiy mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Urol domla Murodov hisoblanadi.

Tarixi 
Masharip ota jome masjidi qachon va kim tomonidan asos solinganligi haqida deyarli maʼlumotlar yetarli emas. Jome masjid mahalliy aholi vakillari, namozxonlar, mahalla faollari, nuroniylar, homiylar koʻmagi bilan bir necha yillar oldin zamonaviy va islom meʼmorchiligi asosida qayta bunyod etilgan. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 15-avgust kuni oʻtkazlib, uning ustavi Toshkent viloyat adliya boshqarmasida roʻyxatga olingan.

Manbalar 

Masjidlar
Toshkent viloyatidagi masjidlar
Qibray tumani masjidlari
Binolar
Malayziyadagi masjidlar roʻyxati

Malayziyada masjidlar qurilishi arab, xitoy va hind savdogarlari mamlakatga kirib kelganidan boshlab hujjatlashtirilgan. Islom dini Malayziyaning eng koʻp aholisi eʼtiqod qiladigan din hisoblanadi. 2013-yilda Malayziyaning 19,5 million atrofidagi aholisini musulmonlar tashkil qilgan, bu Malayziya umumiy aholisining 61,3% ini tashkil qiladi. Ushbu roʻyxatda Malayziyadagi mashhur masjidlar nomi keltirilgan.

Yana qarang 

 Masjidlar roʻyxati

Manbalar 

Malayziyadagi masjidlar
Butkov lolasi

Butkov lolasi () — bir urugʻpallalilar sinfi, loladoshlar oilasi, lola turkumiga mansub ko‘p yillik piyozchali o‘simlik turi. Toshkent viloyati uchun endemik tur. G‘arbiy Tyan-Shan, Ugom, Chatqol, tog‘ tizmasi va Katta Chimyon tog‘i hududida tarqalgan.

Sovet botanigi, sitolog va embriolog Zinaida Petrovna Bochanseva tomonidan rasman tavsiflangan.

Tavsifi
Balandligi 10-15 sm li past bo‘yli, piyozchali ko‘p yillik gulli o‘simlik turi. Popuk ildiz tizimiga ega. Piyozchasi tuxumsimon, diametri 1,5-2,5 sm, jigarrang tashqi qobig‘i yupqa, qog‘ozsimon, ichki devorlari ayniqsa tubi sariq rangli tuklar bilan qoplangan. Poyasi bir yoki ikki dona, nozik, tik o‘sadi, yuzasi ko‘kish tusdagi tuklar bilan qoplangan. Barglari uch dona, poyada navbatma navbat joylashgan, bandsiz pastki qismi bilan poyani o‘rab oladi, chiziqsimon nayzasimon shaklda. Gullari yakka poya uchida o‘rnashgan.

Tarqalishi va o‘sish sharoiti
Toshkent viloyati uchun endemik tur. G‘arbiy Tyan-Shan, Ugom, Chatqol tog‘ tizmalari, Katta Chimyon tog‘i hududida uchraydi. Togʻlarning oʻrta va yuqori qismlaridagi toshli, shag‘alli, unumdor tuproqli yerlarda o‘sadi.

Manbalar 

Lola
Toshkent geografiyasi
Ar-Rahmon jome masjidi

Ar-Rahmon jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Qibray tumanida joylashgan boʻlib, tumanning masjid va madrasalar tarkibiga kiradi.

Joylashuvi va faoliyati 
Ar-Rahmon jome masjidi Toshkent viloyati hududidagi Qibray tumani, Salar qishloq fuqarolar yigʻiniga qarashli boʻlgan Maʼrifat mahalla fuqarolar yigʻini, Bobonok koʻchasi 91-uyda joylashgan. Jome masjid Toshkent shahriga yaqin hududda joylashganligi sababli Juma namozi, Ramazon va Qurbon hayiti namozi vaqtlarida namozxonlar bilan doimo toʻla boʻladi. Mazkur masjidga Salar qishloq fuqarolar yigʻini, Maʼrifat mahalla fuqarolar yigʻini, Bobonok mahalla fuqarolar yigʻini, Chinor koʻchasi, Guliston mahalla fuqarolar yigʻini, Rayxon mahalla fuqarolar yigʻini, Karamurt mahalla fuqarolar yigʻini, Bogʻiston mahalla fuqarolar yigʻini, Binokor mahalla fuqarolar yigʻini, Intilish mahalla fuqarolar yigʻini, Omad mahalla fuqarolar yigʻini, ToshGRESS qoʻrgʻoni mahalla fuqarolar yigʻini, Xisorak mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Otabek domla Nurmuhhamedov hisoblanadi.

Tarixi 
Ar-Rahmon jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga topshirildi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 13-oktabr kuni oʻtkazlib, uning ustavi Toshkent viloyat adliya boshqarmasida roʻyxatga olingan.

Manbalar 

Masjidlar
Toshkent viloyatidagi masjidlar
Qibray tumani masjidlari
Binolar